[{"text_idx": "#000000", "text": "C\u0302u via vico au\u0306 mia?"}, {"text_idx": "#000006", "text": "Estas ankau\u0306 aliaj reguloj kiuj akompanas lingvojn: reguloj kiuj helpas nin uzi lingvojn kolektive. Vicado, ekzemple. C\u0302i tiuj reguloj permesas al ni indiki al aliaj konversaciantoj, ke ni havas ion por diri kaj deziras ke ili au\u0306skultu; sekvado de tiuj samaj reguloj igas nin cedi al alia parolanto. Kiam, ekzemple, debatanto superparolas sian oponanton, au\u0306 ne permesas al li paroli, li rompas la regulojn de vicado. Iuj el ni pli bone sekvas tiujn regulojn ol aliaj \u2013 virinoj pli bone ol viroj, ekzemple. Kaj paroli super aliaj personoj, rifuzi doni al aliuloj la okazon paroli, estas ofte konsiderata formo de tiranumo."}, {"text_idx": "#000009", "text": "Sed tio igis denaskajn parolantojn de la angla pigraj \u2013 au\u0306 postulemaj. Kial lerni la lingvojn de aliuloj se tiuj aliaj homoj povas esti persvadataj lerni la nian? Kial komunikig\u0302i kiel egaluloj kiam eblas komuniki kiel avantag\u0302uloj? Se vicado aplikig\u0302as ene de lingvoj, kial ni supozu ke g\u0302i validas ankau\u0306 inter lingvoj? Nu, ni ne tion faras: ni parolas angle kaj atendas, ke aliaj homoj nin komprenu, au\u0306 lernu nin kompreni."}, {"text_idx": "#000014", "text": "Kaj se vi au\u0306skultas anglalingvan konversacion inter denaska parolanto de la angla kaj, ni diru, c\u0302ina diplomato c\u0302e Unuig\u0302intaj Nacioj, plej vers\u0302ajne la denaska angleparolanto pli multe parolas ol la c\u0302ino kaj tute nature dominas la konversacion. Kompreneble, la c\u0302ina registaro sendas nur kapablajn parolantojn de fremdaj lingvoj por trakti kun UN en Novjorko au\u0306 G\u0302enevo, sed ili tamen ne estas plene egalaj; la usonanoj kaj britoj ja ne havas saman handikapon: oni povus diri (lau\u0306 George Orwell), ke ili estas pli egalaj ol la aliaj."}]